CARMEN DE ALGORJSMO. 75 



Extrahe radicem semper sub parte sinistra. 5 

 Addere si numero numerum vis, ordine tali 

 Incipe; scribe duas primo series numerorum 

 Primam sub prima recte ponendo figuram, 

 Et sic de reliquis facias, si sint ibi plures. 

 Inde duas adde primas hac conditione : 

 Si digitus crescat ex additione primorum, 

 Primo scribe loco digitum, quicumque sit ille ; 

 Sed si compositus, in limite scribe sequenti 

 Articulum, primo digitum ; quia sic jubet ordo. 

 Articulus si sit, in primo limite cifram, 

 Articulum vero reliquis inscribe figuris ; 

 Et per se scribas si nulla figura sequatur. 

 Si tibi cifra superveniens occurrerit, illam 

 Dele suppositam ; post illic scribe figuram: 

 Postea procedas reliquas addendo figuras. 

 A numero numerum si sit tibi demere cura, 

 Scribe figurarum series, ut in additione ; 

 Majori numero numerum suppone minorem, 

 Sive pari numero supponatus numerus par. 

 Postea si possis a prima demere primam, 

 Scribas quod remanet, cifram si nil remanebit. 

 Sed si non possis a prima demere primam ; 

 Procedens, unum de limite deme sequenti ; 

 Quod demptum pro denario reputabis ab illo, 

 Subtrahe totalem numerum quern proposuisti. 

 Quo facto, scribe super quicquid remanebit, 

 Facque nonenarios de cifris, cum remeabis, 

 Occurrant si forte cifrae, dum demeris unum ; 

 Postea procedas reliquas demendo figuras. 



5 Vide p. 11. 



